CELEX: 32017D0022
Language: et
Date: 2017-07-05 00:00:00
Title: Euroopa Keskpanga otsus (EL) 2017/1258, 5. juuli 2017, konfidentsiaalse statistilise teabe Ühtsele Kriisilahendusnõukogule edastamist käsitlevate otsuste delegeerimise kohta (EKP/2017/22)

12.7.2017   
            
            
               ET
            
            
               Euroopa Liidu Teataja
            
            
               L 179/39
            
         EUROOPA KESKPANGA OTSUS (EL) 2017/1258,
   5. juuli 2017,
   konfidentsiaalse statistilise teabe Ühtsele Kriisilahendusnõukogule edastamist käsitlevate otsuste delegeerimise kohta (EKP/2017/22)
   EUROOPA KESKPANGA NÕUKOGU,
   võttes arvesse Euroopa Liidu toimimise lepingut,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 12.1,
   võttes arvesse nõukogu 23. novembri 1998. aasta määrust (EÜ) nr 2533/98 statistilise teabe kogumise kohta Euroopa Keskpanga poolt, (1) eelkõige selle artikli 8 lõiget 4a,
   ning arvestades järgmist:
   
               (1)
            
            
               Määruse (EÜ) nr 2533/98 artikli 8 lõike 4a esimese lause kohaselt võib Euroopa Keskpankade Süsteem (EKPS) edastada konfidentsiaalset statistilist teavet liikmesriikide või liidu asutustele, mis vastutavad finantseerimisasutuste, turgude ja infrastruktuuride järelevalve või finantssüsteemi stabiilsuse eest kooskõlas liidu ja riigisisese õigusega, ning Euroopa stabiilsusmehhanismile (ESM) ainult asjaomaste ülesannete täitmiseks vajalikus ulatuses ja üksikasjalikkusega. Ühtset Kriisilahendusnõukogu käsitletakse selle asutusena.
            
         
               (2)
            
            
               Määruse (EÜ) nr 2533/98 artikli 8 lõike 4a teise lause kohaselt võtavad konfidentsiaalset statistilist teavet saavad asutused kõik vajalikud regulatiivsed, haldus-, tehnilised ja korralduslikud meetmed, et tagada konfidentsiaalse statistilise teabe füüsiline ja loogiline kaitse. EKP nõukogu hinnangul on Ühtne Kriisilahendusnõukogu võtnud kõik asjaomased meetmed.
            
         
               (3)
            
            
               Konfidentsiaalse statistilise teabe Ühtsele Kriisilahendusnõukogule edastamisega seonduva otsustamismenetluse lihtsustamiseks on vaja vastu võtta delegeeritud otsus. Vastavalt Euroopa Keskpankade Süsteemi ja Euroopa Keskpanga põhikirja artiklile 12.1 võib EKP nõukogu EKP juhatusele delegeerida teatud pädevust. Vastavalt Euroopa Liidu Kohtu poolt välja töötatud ja heakskiidetud delegeerimise üldpõhimõtetele peab otsuste tegemise pädevuse delegeerimine olema piiratud, proportsionaalne ja vastama kindlatele kriteeriumidele. Arvestades, et tehtavad otsused on pigem tehnilist kui poliitilist laadi, võivad asjaomased kriteeriumid olla üldised.
            
         
               (4)
            
            
               Kui käesolevas delegeeritud otsuses sätestatud delegeeritud otsuse vastuvõtmise kriteeriumid ei ole täidetud, peaks konfidentsiaalse statistilise teabe Ühtsele Kriisilahendusnõukogule edastamist käsitleva otsuse vastu võtma EKP nõukogu vastavalt EKP juhatuse ettepanekule.
            
         
               (5)
            
            
               Arvestades Ühtse Kriisilahendusnõukogu poolt esitatud konfidentsiaalse statistilise teabe edastamise taotluste mahu olulist suurenemist, peaks otsuse vastu võtma kiirkorras ning otsus peaks jõustuma selle Euroopa Liidu Teatajas avaldamise päeval,
            
         ON VASTU VÕTNUD KÄESOLEVA OTSUSE:
   Artikkel 1
   Mõisted
   Käesolevas otsuses kasutatakse mõisteid järgmises tähenduses:
   1)   „konfidentsiaalne statistiline teave“– konfidentsiaalne statistiline teave määruse (EÜ) nr 2533/98 artikli 1 punktis 12 määratletud tähenduses;
   2)   „delegeeritud otsus“– käesoleva otsuse kohaselt EKP nõukogu poolt delegeeritud pädevuse alusel vastu võetud otsus.
   Artikkel 2
   Konfidentsiaalse statistilise teabe Ühtsele Kriisilahendusnõukogule edastamine
   1.   EKP nõukogu delegeerib EKP juhatusele otsused, mis käsitlevad konfidentsiaalse statistilise teabe Ühtsele Kriisilahendusnõukogule edastamist.
   2.   Otsus konfidentsiaalse statistilise teabe Ühtsele Kriisilahendusnõukogule edastamise kohta võetakse vastu delegeeritud otsusena vaid juhul, kui on täidetud artiklis 3 sätestatud delegeeritud otsuse vastuvõtmise tingimused.
   Artikkel 3
   Konfidentsiaalse statistilise teabe Ühtsele Kriisilahendusnõukogule edastamist käsitlevate delegeeritud otsuste vastuvõtmise kriteeriumid
   1.   Konfidentsiaalse statistilise teabe Ühtsele Kriisilahendusnõukogule edastamise otsus võetakse vastu delegeeritud otsusena vaid juhul, kui asjaomane teave on määruse (EÜ) nr 2533/98 artikli 8 lõike 4a kohaselt vajalik Ühtse Kriisilahendusnõukogu ülesannete täitmiseks. Ühtsele Kriisilahendusnõukogule edastatav konfidentsiaalne statistiline teave peab olema piisav, asjakohane ning kooskõlas nimetatud ülesannete teostamisega.
   2.   Konfidentsiaalse statistilise teabe Ühtsele Kriisilahendusnõukogule edastamise otsus võetakse vastu delegeeritud otsusena vaid juhul, kui:
   
               a)
            
            
               teave on Ühtsele Kriisilahendusnõukogule vajalik avalike huvide testi läbiviimiseks, et hinnata, kas ja kuidas mõjutaksid kriisilahendusmeetmed vastaspooli finantsstabiilsuse seisukohast, ning et hinnata finantsseotust teiste finantseerimisasutuste ja tehingupoolte vahel;
            
         
               b)
            
            
               teabe edastamine ei mõjuta EKPSi ülesannete teostamist.
            
         Artikkel 4
   Jõustumine
   Käesolev otsus jõustub selle Euroopa Liidu Teatajas avaldamise päeval.
   
      Frankfurt Maini ääres, 5. juuli 2017
      
         
            EKP president
         
         Mario DRAGHI
      
   
   
      (1)  EÜT L 318, 27.11.1998, lk 8.